Korona a Najeriya damfara ce kawai - Mai jinyar da aka sallama
Korona a Najeriya damfara ce kawai - Ma su jinyar da aka sallama
8 days ago 13966 views by Naziru Dalha Taura
A ranar Litinin ne daya daga cikin ma su jinyar korona da aka sallama daga cibiyar killacewa a jihar Delta ta yi zargin cewa damfara kawai ake yi da sunan cutar a Najeriya.
Matar, mai shekaru 36, ta kamu da cutar korona a ranar 17 ga watan Afrilu bayan an yi jayayya da ita a kan sakamakon gwajin kwayar cutar da aka yi mata.
Daga bisani an dauketa zuwa cibiyar killace ma su cutar korona da ke garin Warri, inda ta shafe kwanaki 17 ta na jinya kafin daga karshe a sallameta.
Yayin ganawarta da manema labarai bayan an sallameta, matar ta kafe a kan cewa damfara kawai ake yi da sunan cutar a Najeriya, saboda har yanzu ba ta ga sakamakonta da ya nuna cewa ta na dauke da kwayar cutar ba.
"Ta sakon radiyo aka sanar da ni cewa na kamu da cutar. Kira na aka yi aka sanar da ni ba tare da bani wani rubutaccen sakamako ba. Tun kafin su tafi da ni cibiyar killacewa na sanar da su cewa babu kwayar cutar a kasar nan," kamar yadda jaridar Vanguard ta rawaito matar na fada.
"Ba za a iya shawo kan cutar ba idan da gaske akwai ta a kasar nan. Watakila akwai ta a nahiyar Turai, amma babu ita a nan. An ajiyeni a cibiyar killacewa ba tare da amincewa ta ba.
Cibiyar killace ma su jinyar korona
"Har yanzu ana cigaba da samun cunkuso a kasuwanni da bankuna, idan da gaskene cutar ta shigo kasar nan da mutane da yawa sun kamu. Damfara ake yi da sunan cutar a Najeriya.
DUBA WANNAN: An raunata mutane 8 yayin rikici tsakanin 'yan Izala da Tijjaniyya a kan limancin Masallacin Juma'a
"Ni shaida ce, na je kuma na gani. Ban yarda na kamu da cutar korona ba duk da an kai ni cibiyar killacewa a matsayin mai jinya.
"Abokina da mu ke zaune tare kafin a kai ni cibiyar killacewa ya cigaba da rayuwarsa a gida. Sakamakon gwaji bai nuna ya kamu da cutar ba. Ina batun sauran dangina da mu ke tare a gida?
"Mahaifiyata ce ke min wanka, sannan ta kwana tare da ni lokacin da bani da lafiya. Shekarar mahaifiyata 70 a duniya, amma duk da irin kusancinmu ba ta kamu da cutar ba, ta cigaba da rayuwarta a gida.
"Ba su shirya wasan kwaikwayon ba sosai su amma su ka fara nuna shi. Kamata ya yi su binciki dukkan iyalina. Hatta Sakamakon da ake yadawa a kan cewa likitocin da ke duba lafiyata sun kamu da cutar duk karyane, shirya abin su ka yi," a cewar matar.
Hausa NewsKiwon LafiyaNeman LafiyaLafiya Uwar JikiAbun Bakin Ciki
Daga baya, Buhari ya fito ya yi magana game da rade-radin umarnin binciken Abba...
3 hours ago 2200 views
an hour ago 12014 views
12 hours ago 46295 views
13 hours ago 84449 views
58 minutes ago 2580 views
BREAKING: We've prove that hydroxychloroquine cures coronavirus - NAFDAC
13 hours ago 22217 views
Breaking: 16 new deaths as NCDC announces 276 coronavirus cases, total now 8,344 (see 15 states on the list)
2 hours ago 11945 views
Why we demolished 2 hotels in Rivers - Wike explains, names people involved in decision
an hour ago 2665 views
Gwamnonin PDP sun fadi wani ‘Dan siyasa 1 da dole rike domin a iya lashe zaben 2023
2 hours ago 2969 views
Da dumi dumi: Buhari ya tsawaita ‘dokar ta baci’ a jahar Kano da makonni 2